# Rallin maailmanmestaruussarja

| Rallin maailmanmestaruussarja |
| --- |
|  MM-rallikausi 2026
 |
|  |
| Järjestäjä | FIA |
| Luokka | ralli |
| Maa | kansainvälinen |
| Ensimmäinen kausi | MM-rallikausi 1973 |
| Kuljettajia | 12 |
| Valmistajia | M-Sport Ford Hyundai Toyota |
| Rengasvalmistaja(t) | **H** Hankook |
| Kuljettajien mestari |  Sébastien Ogier |
| Kartanlukijoiden mestari |  Vincent Landais |
| Valmistajien mestari |  Toyota Gazoo Racing |
| Virallinen kotisivu |
| Infobox OK |

**Rallin MM-sarja** on kansainvälisen autoliiton FIA:n ralliautoilun kilpailusarja, joka koostuu eri puolilla maapalloa ajettavista etappikilpailuista. Sarjassa kilpaillaan sekä kuljettajien että autonvalmistajien MM-tittelistä. Tukisarjoja ovat WRC2 ja WRC3. Junior WRC on oma sarjansa.

Sarjan tuottajana toimii saksalainen WRC Promoter GmbH, joka on Red Bull Media Housen ja KW25 Beteiligungs GmbH:n yhteisomistuksessa.

Ensimmäinen virallinen MM-sarjan kausi ajettiin kaudella 1973 vain autonvalmistajien mestaruudesta ja kuljettajien mestaruus otettiin mukaan kaudella 1979. Vuosina 1977 ja 1978 vastaava kuljettajien mestaruuskilpailu tunnettiin nimellä *FIA Cup*.

## Taustaa

Sarjassa ajetaan parhaasta ajasta erikoiskokeiksi nimitetyillä suljetuilla teillä, joiden välillä kilpailijat liikkuvat julkisilla tieosuuksilla. Kilpailut alkavat kahdella päivällä tutustumisella, jolloin kuljettaja ja kartanlukija tutustuvat reittiin rajoitetuilla nopeuksilla tehden nuottimerkintöjä. Tutustumista seuraa torstaina aamulla ajettava *shakedown*, joka on täydellä nopeudella ajettava testi auton hienosäätöön. Varsinainen kilpailu alkaa torstaina illalla ja kilpailu jatkuu seuraavana kolmena päivänä päättyen sunnuntaina lounasaikaan. Viimeinen ajettava erikoiskoe on Power Stage, josta voi saada lisäpisteitä.

Kilpailijat käyvät huoltoalueella ennalta määriteltyinä aikoina, jolloin mekaanikot voivat tehdä työtä autoille. Tyypillisesti päivän aikana on kolme huoltotaukoa: 15 minuutin vierailu päivän alussa, 40 minuutin jakso puolivälissä päivän kilpailua, sekä päivän päätteeksi 45 minuutin huoltotauko, jolloin auto valmistellaan seuraavalle päivälle. Huolto on tarkasti säädeltyä ja ajan ylittämisestä seuraa aikarangaistus. Huoltoalueen ulkopuolella vain kuljettaja ja kartanlukija saavat työskennellä auton parissa käyttäen vain autossa mukana olevia työkaluja ja varaosia.

Aikarangaistuksia käytetään myöhästymisestä kontrollipisteisiin, joita on erikoiskokeelle saavuttaessa ja huoltoalueelle tullessa sekä poistuttaessa.

## Autot

Ryhmä 4:n Lancia Stratos HF.
Maailmanmestaruussarjaa edeltävä valmistajien International Rally Championship for Makes (IRCM) sarja hyväksyttiin vuonna 1970.
1970-luvulla maailmanmestaruussarjaa ajettiin ryhmä 4:n autoilla. Aiemmin kilpailtiin ryhmä 1:n ja ryhmä 2:n autoilla, jotka eivät voineet ajaa samoissa kilpailuissa. Ryhmä 4 muutti tilanteen ja se oli aluksi "urheiluautoluokka", jossa valmistajan tarvitsi tuottaa vain 25 autoa homologaatioon, mutta määrä nostettiin 500 kappaleeseen kaudelle 1973. Ryhmä 4 vaati vain kahden istuttavia autoja, kun aiempi ryhmä 2 vaati valmistajalta 1 000 kappaleen erän neljän istuttavia autoja.

1980-luvulla sääntöjä muutettiin ja vuonna 1983 tulivat B-ryhmän autot. B-ryhmän autot olivat turboahdettuja nelivetoisia autoja, ja valmistajien tarvitsi tehdä 200 tieliikenteeseen sopivaa kappaletta. Useiden onnettomuuksien jälkeen luokan turvallisuus kyseenalaistettiin. Kaudella 1986 tehtiin päätös B-ryhmä kieltämisestä ja A-ryhmän autot muodostivat korvasivat B-ryhmän vuonna 1987. A-ryhmän autoissa otettiin käyttöön rajoittimet turboille, jolloin teho rajoitettiin 300 hevosvoimaan.

WRC-autot korvasivat A-ryhmän vuodesta 1997 lähtien. Kun A-ryhmän auton oli perustuttava 5 000 kappaleen tuotantomalliin, WRC-auton oli perustuttava 25 000 kappaleen tuotantomalliin. WRC-auton moottorin ei tarvinnut tulla samasta mallista, mutta sen oli perustuttava vähintään 2 500 kappaletta valmistettavaan malliin. Perusmallin WRC-autolle ei tarvinnut olla turboahdettu tai nelivetoinen vaan ne voitiin lisätä.

Vuonna 2011 WRC-autojen moottorikoko pieneni ja autoihin tuli 1,6 litran turboahdettu moottori aiemman kaksilitraisen turboahdetun moottorin tilalle. Samalla WRC-autoihin otettiin Super 2000 -luokan säännöt vaihteistoon ja elektroniikkaan sekä lisää aerodynamiikkaa.

Rally1-luokan autot ovat korvanneet WRC-autot kaudesta 2022 alkaen. Rally1-luokan autoissa on mukana 100 kilowatin sähkömoottori sekä 1,6-litrainen turboahdettu polttomoottori. Rally1-auton huipputeho on yli 500 hevosvoimaa kun polttomoottori on rajoitettu 380 hevosvoimaan. Rally1-autot käyttävät polttoaineen bioetanolia ja hybridijärjestelmä ladataan aamulla sekä huollon aikana. Hybridijärjestelmä latautuu "matkamoodissa" ajettaessa siirtymätaipaleella. Erikoiskokeella "kilpamoodissa" järjestelmä antaa rajatun määrän lisätehoa, kunnes kuljettaja nostaa kaasulta tarpeeksi tai jarruttaa, jolloin järjestelmä lataa itseään. Sähkömoottori antaa enintään 135 hevosvoimaa lisätehoa. Autossa ei ole keskitasauspyörästöä. Hybridijärjestelmässä on akku ja sähkömoottori yhdessä yksikössä, joka antaa tehoa kaikille neljälle pyörälle. Hybridijärjestelmä on nestejäähdytetty ja toimii enimmäkseen passiivisella jäähdytyksellä ilmavirralla, mutta aktiivista tuuletinjäähdytystä käytetään auton ollessa paikallaan. Auton voimansiirto koskee kaikkia pyöriä ja vaihteiston on oltava sekventiaalinen. Moottorilohkon on oltava tieliikenneversiosta ja sitä voidaan muokata tarkoin määriteltyjen sääntöjen puitteissa. Hyundai, M-Sport Ford ja Toyota sitoutuivat kolmeksi vuodeksi hybridijärjestelmien käyttöön vuodesta 2022 alkaen. Vuoden 2024 jälkeen käytettävä voimanlähde on avoinna. Helmikuussa 2024 ilmoitettiin, että kustannuksien vähentämiseksi Rally1-autoissa ei ole hybridi-yksikköä vuodesta 2025 eteenpäin ja samalla muutetaan sääntöjä aerodynamiikkaa ja turboahtimen kuristinta koskien. Myöhemmin kerrottiin, että Rally1-säännöt säilyisivät vielä vuoden 2026 loppuun saakka. Kaudelle 2025 hybridiyksiköt jätettiin pois ja autojen minimipainoa laskettiin.

Maailmanmestaruussarjassa käytettyjen autojen lisäksi on useita muita autoluokkia. Muun muassa WRC2- ja WRC3-sarjoissa kilpaillaan nelivetoisilla Rally2- ja Rally3-luokkien autoilla (FIA:n rallipyramidi).

Kaudesta 2027 alkaen käyttöön tulevat uudet säännöt seuraavaksi kymmeneksi vuodeksi, joissa asetetaan kustannuskatto autoille ja sallitaan erilaiset voimansiirtoratkaisut (polttomoottori-, hybridi- ja täyssähköautot). WRC27-työnimellä kutsuttuja autoja on tarkoitus käyttää myös alueellisissa (mm. rallin EM-sarja) ja kansallisissa sarjoissa. Autoissa käytetään Rally1-luokasta tuttua turvarakennetta sekä Rally2-luokan moottoria. Turvarakenteen ympärille rakennettavan auton ei tarvitse muistuttaa tuotantomallia, mutta sen on sovittava muihin korirakennetta koskeviin sääntöihin. Kustannuskaton myötä sallitaan myös yksityistallit tai "virittäjät", jotka voivat ostaa voimansiirron valmistajalta ja käyttää sitä omassa autossaan. Virittäjien on valmistettava kymmenen autoa ja myytävä autoja halukkaille voidakseen kilpailla pisteistä mestaruussarjassa. Tiettyjen materiaalien käyttöä rajoitetaan huomattavasti kustannuksien laskemiseksi.

## Osakilpailut

Kaudella 2018 MM-sarjassa on 13 eri puolilla maapalloa ajettavaa sora-, asfaltti- ja lumikilpailua.

Osakilpailujen määrä vaihtelee eri kausilla. Rallit kuten Monte Carlon ralli, Ruotsin ralli ja Suomen ralli ovat olleet sarjassa lähes joka vuosi sarjan alusta alkaen.
Alkukausien perinteisiä ralleja olivat muun muassa Safari-ralli, Norsunluurannikon ralli, Sanremon ralli ja Uuden-Seelannin ralli. Sarjassa ovat lyhyesti olleet muun muassa Norjan ralli, Irlannin ralli, Jordanian ralli ja Turkin ralli. 2020-luvulla sarjaan ovat uusina tulleet Kroatian ralli, Viron ralli ja Ypresin ralli. Maakohtainen MM-arvon mukainen kilpailu on vaihdellut ja esimerkiksi Italiassa MM-arvo on ollut Monzan rallilla ja Sardinian rallilla, Ranskassa MM-arvo on ollut Korsikan rallilla ja Alsacen rallilla, ja Espanjassa MM-arvo on ollut Katalonian rallilla ja Kanariansaarten rallilla. Tavallisesti kauden aikana vain yhdellä kilpailulla per maa on MM-arvo, mutta tästä poikkeuksena esimerkiksi kaudella 2020 Italiassa ajettiin kaksi MM-arvon mukaista kilpailua poikkeustilanteen vuoksi.

Vuonna 2024 tehtiin kymmenen vuoden sopimuksen Saudi-Arabian kanssa MM-rallin järjestämisestä siellä vuodesta 2025 alkaen.

Sarjan osakilpailut koostuvat tyypillisesti 15–25 erikoiskokeesta.

## MM-sarjan kaudet ja maailmanmestarit

Kuljettajien MM-sarja on ollut virallinen vuodesta 1979. Sitä ennen kuljettajien sarja tunnettiin *FIA Cupin* nimellä.

| Kausi | Kuljettaja / Kartanlukija | Auto |   | Valmistajien mestari | Auto |
| --- | --- | --- | --- | --- | --- |
| 1973 | – | – |  Alpine-Renault | Alpine-Renault A110 |
| 1974 | – | – |  Lancia | Lancia Fulvia HF Lancia Stratos HF |
| 1975 | – | – |  Lancia | Lancia Stratos HF |
| 1976 | – | – |  Lancia | Lancia Stratos HF |
| 1977 | *FIA Cup:*  Sandro Munari /  Piero Sodano | Lancia Stratos HF |  Fiat | Fiat 131 Abarth |
| 1978 | *FIA Cup:*  Markku Alén /  Ilkka Kivimäki | Lancia Stratos HF / Fiat 131 Abarth |  Fiat | Fiat 131 Abarth |
| 1979 |  Björn Waldegård /  Hans Thorszelius | Ford Escort RS1800 / Mercedes 450 SLC 5.0 |  Ford | Ford Escort RS1800 |
| 1980 |  Walter Röhrl /  Christian Geistdörfer | Fiat 131 Abarth |  Fiat | Fiat 131 Abarth |
| 1981 |  Ari Vatanen /  David Richards | Ford Escort RS1800 |  Talbot | Talbot Sunbeam Lotus |
| 1982 |  Walter Röhrl /  Christian Geistdörfer | Opel Ascona 400 |  Audi | Audi Quattro |
| 1983 |  Hannu Mikkola /  Arne Hertz | Audi Quattro A1 / Audi Quattro A2 |  Lancia | Lancia Rally 037 |
| 1984 |  Stig Blomqvist /  Björn Cederberg | Audi Quattro A2 / Audi Sport Quattro |  Audi | Audi Quattro A2 Audi Sport Quattro S1 |
| 1985 |  Timo Salonen /  Seppo Harjanne | Peugeot 205 Turbo 16 / Peugeot 205 Turbo 16 Evo2 |  Peugeot | Peugeot 205 Turbo 16 Peugeot 205 Turbo 16 E2 |
| 1986 |  Juha Kankkunen /  Juha Piironen | Peugeot 205 Turbo 16 Evo2 |  Peugeot | Peugeot 205 Turbo 16 E2 |
| 1987 |  Juha Kankkunen /  Juha Piironen | Lancia Delta HF 4WD |  Lancia | Lancia Delta HF 4WD |
| 1988 |  Miki Biasion /  Tiziano Siviero | Lancia Delta HF Integrale |  Lancia | Lancia Delta HF 4WD Lancia Delta HF Integrale |
| 1989 |  Miki Biasion /  Tiziano Siviero | Lancia Delta HF Integrale 16V / Lancia Delta HF Integrale |  Lancia | Lancia Delta HF Integrale Lancia Delta HF Integrale 16V |
| 1990 |  Carlos Sainz /  Luis Moya | Toyota Celica GT-Four |  Lancia | Lancia Delta HF Integrale 16V |
| 1991 |  Juha Kankkunen /  Juha Piironen | Lancia Delta HF Integrale 16V |  Lancia | Lancia Delta HF Integrale 16V |
| 1992 |  Carlos Sainz /  Luis Moya | Toyota Celica Turbo 4WD |  Lancia | Lancia Delta HF Integrale ”Evo” |
| 1993 |  Juha Kankkunen /  Nicky Grist | Toyota Celica Turbo 4WD |  Toyota | Toyota Celica GT-Four ST185 |
| 1994 |  Didier Auriol /  Bernard Occelli | Toyota Celica Turbo 4WD |  Toyota | Toyota Celica GT-Four ST185 |
| 1995 |  Colin McRae /  Derek Ringer | Subaru Impreza 555 |  Subaru | Subaru Impreza 555 |
| 1996 |  Tommi Mäkinen /  Seppo Harjanne | Mitsubishi Lancer Evo 3 |  Subaru | Subaru Impreza 555 |
| 1997 |  Tommi Mäkinen /  Seppo Harjanne | Mitsubishi Lancer Evo 4 |  Subaru | Subaru Impreza WRC 97 |
| 1998 |  Tommi Mäkinen /  Risto Mannisenmäki | Mitsubishi Lancer Evo 5 / Mitsubishi Lancer Evo 4 |  Mitsubishi | Mitsubishi Lancer Evolution IV Mitsubishi Lancer Evolution V |
| 1999 |  Tommi Mäkinen /  Risto Mannisenmäki | Mitsubishi Lancer Evo 6 / Mitsubishi Lancer Evo 5 |  Toyota | Toyota Corolla WRC |
| 2000 |  Marcus Grönholm /  Timo Rautiainen | Peugeot 206 WRC |  Peugeot | Peugeot 206 WRC |
| 2001 |  Richard Burns /  Robert Reid | Subaru Impreza WRC |  Peugeot | Peugeot 206 WRC |
| 2002 |  Marcus Grönholm /  Timo Rautiainen | Peugeot 206 WRC |  Peugeot | Peugeot 206 WRC |
| 2003 |  Petter Solberg /  Phil Mills | Subaru Impreza WRC |  Citroën | Citroën Xsara WRC |
| 2004 |  Sébastien Loeb /  Daniel Elena | Citroën Xsara WRC |  Citroën | Citroën Xsara WRC |
| 2005 |  Sébastien Loeb /  Daniel Elena | Citroën Xsara WRC |  Citroën | Citroën Xsara WRC |
| 2006 |  Sébastien Loeb /  Daniel Elena | Citroën Xsara WRC |  Ford | Ford Focus RS WRC 06 |
| 2007 |  Sébastien Loeb /  Daniel Elena | Citroën C4 WRC |  Ford | Ford Focus RS WRC 06 Ford Focus RS WRC 07 |
| 2008 |  Sébastien Loeb /  Daniel Elena | Citroën C4 WRC |  Citroën | Citroën C4 WRC |
| 2009 |  Sébastien Loeb /  Daniel Elena | Citroën C4 WRC |  Citroën | Citroën C4 WRC |
| 2010 |  Sébastien Loeb /  Daniel Elena | Citroën C4 WRC |  Citroën | Citroën C4 WRC |
| 2011 |  Sébastien Loeb /  Daniel Elena | Citroën DS3 WRC |  Citroën | Citroën DS3 WRC |
| 2012 |  Sébastien Loeb /  Daniel Elena | Citroën DS3 WRC |  Citroën | Citroën DS3 WRC |
| 2013 |  Sébastien Ogier /  Julien Ingrassia | Volkswagen Polo R WRC |  Volkswagen | Volkswagen Polo R WRC |
| 2014 |  Sébastien Ogier /  Julien Ingrassia | Volkswagen Polo R WRC |  Volkswagen | Volkswagen Polo R WRC |
| 2015 |  Sébastien Ogier /  Julien Ingrassia | Volkswagen Polo R WRC |  Volkswagen | Volkswagen Polo R WRC |
| 2016 |  Sébastien Ogier /  Julien Ingrassia | Volkswagen Polo R WRC |  Volkswagen | Volkswagen Polo R WRC |
| 2017 |  Sébastien Ogier /  Julien Ingrassia | Ford Fiesta WRC |  M-Sport | Ford Fiesta WRC |
| 2018 |  Sébastien Ogier /  Julien Ingrassia | Ford Fiesta WRC |  Toyota | Toyota Yaris WRC |
| 2019 |  Ott Tänak /  Martin Järveoja | Toyota Yaris WRC |  Hyundai | Hyundai i20 Coupe WRC |
| 2020 |  Sébastien Ogier /  Julien Ingrassia | Toyota Yaris WRC |  Hyundai | Hyundai i20 Coupe WRC |
| 2021 |  Sébastien Ogier /  Julien Ingrassia | Toyota Yaris WRC |  Toyota | Toyota Yaris WRC |
| 2022 |  Kalle Rovanperä /  Jonne Halttunen | Toyota GR Yaris Rally1 |  Toyota | Toyota GR Yaris Rally1 |
| 2023 |  Kalle Rovanperä /  Jonne Halttunen | Toyota GR Yaris Rally1 |  Toyota | Toyota GR Yaris Rally1 |
| 2024 |  Thierry Neuville /  Martijn Wydaeghe | Hyundai i20 N Rally1 |  Toyota | Toyota GR Yaris Rally1 |

## Osakilpailuvoitot

| Sija | Kuljettaja | Voittoja |
| --- | --- | --- |
| 1. |  Sébastien Loeb | 80 |
| 2. |  Sébastien Ogier | 67 |
| 3. |  Marcus Grönholm | 30 |
| 4. |  Carlos Sainz | 26 |
| 5. |  Colin McRae | 25 |
| 6. |  Tommi Mäkinen | 24 |
| 7. |  Juha Kankkunen | 23 |
| 8. |  Thierry Neuville | 22 |
|  Ott Tänak | 22 |
| 10. |  Didier Auriol | 20 |
| 11. |  Markku Alén | 19 |
| 12. |  Hannu Mikkola | 18 |
|  Jari-Matti Latvala | 18 |
|  Kalle Rovanperä | 18 |
| 15. |  Miki Biasion | 17 |
| 16. |  Björn Waldegård | 16 |
| 17. |  Mikko Hirvonen | 15 |
| 18. |  Walter Röhrl | 14 |
| 19. |  Petter Solberg | 13 |

## Kuljettajien mestaruustaulukko

Sébastien Loeb ja hänen kartturinsa Daniel Elena.
Tommi Mäkinen on voittanut neljä rallin maailmanmestaruutta.

Rallin maailmanmestaruudet kuljettajittain| Kuljettaja | Mestaruudet | Kaudet |
| --- | --- | --- |
|  Loeb, SébastienSébastien Loeb | 9 | 2004, 2005, 2006, 2007, 2008, 2009, 2010, 2011, 2012 |
|  Ogier, SébastienSébastien Ogier | 9 | 2013, 2014, 2015, 2016, 2017, 2018, 2020, 2021, 2025 |
|  Kankkunen, JuhaJuha Kankkunen | 4 | 1986, 1987, 1991, 1993 |
|  Mäkinen, TommiTommi Mäkinen | 4 | 1996, 1997, 1998, 1999 |
|  Röhrl, WalterWalter Röhrl | 2 | 1980, 1982 |
|  Biasion, MikiMiki Biasion | 2 | 1988, 1989 |
|  Sainz, CarlosCarlos Sainz | 2 | 1990, 1992 |
|  Grönholm, MarcusMarcus Grönholm | 2 | 2000, 2002 |
|  Rovanperä, KalleKalle Rovanperä | 2 | 2022, 2023 |
|  Munari, SandroSandro Munari | (1) | 1977 (FIA Cup) |
|  Alén, MarkkuMarkku Alén | (1) | 1978 (FIA Cup) |
|  Waldegård, BjörnBjörn Waldegård | 1 | 1979 |
|  Vatanen, AriAri Vatanen | 1 | 1981 |
|  Mikkola, HannuHannu Mikkola | 1 | 1983 |
|  Blomqvist, StigStig Blomqvist | 1 | 1984 |
|  Salonen, TimoTimo Salonen | 1 | 1985 |
|  Auriol, DidierDidier Auriol | 1 | 1994 |
|  McRae, ColinColin McRae | 1 | 1995 |
|  Burns, RichardRichard Burns | 1 | 2001 |
|  Solberg, PetterPetter Solberg | 1 | 2003 |
|  Tänak, OttOtt Tänak | 1 | 2019 |
|  Neuville, ThierryThierry Neuville | 1 | 2024 |

## Kuljettajien mestarit kausittain

Luettelo rallin maailmanmestaruussarjan mestareista (virallinen vuodesta 1979)| kausi | Maa | Kuljettaja | Auto | Voitot | Palkintosijat | Pisteet | Marginaali seuraavaan |
| --- | --- | --- | --- | --- | --- | --- | --- |
| 1977 |  Italia | Munari, SandroSandro Munari | Lancia Stratos HF | 3 | 4 | 31 | 1 |
| 1978 |  Suomi | Alén, MarkkuMarkku Alén | Fiat 131 Abarth | 4 | 8 | 52 | 21 |
| 1979 |  Ruotsi | Waldegård, BjörnBjörn Waldegård | Ford Escort RS1800 | 2 | 7 | 112 | 1 |
| 1980 |  Länsi-Saksa | Röhrl, WalterWalter Röhrl | Fiat 131 Abarth | 4 | 6 | 118 | 54 |
| 1981 |  Suomi | Vatanen, AriAri Vatanen | Ford Escort RS1800 | 3 | 5 | 96 | 7 |
| 1982 |  Länsi-Saksa | Walter Röhrl | Opel Ascona 400 | 2 | 8 | 109 | 12 |
| 1983 |  Suomi | Mikkola, HannuHannu Mikkola | Audi Quattro A1/A2 | 4 | 7 | 125 | 23 |
| 1984 |  Ruotsi | Blomqvist, StigStig Blomqvist | Audi Quattro A2/Sport Quattro | 5 | 6 | 125 | 21 |
| 1985 |  Suomi | Salonen, TimoTimo Salonen | Peugeot 205 T16/E2 | 5 | 8 | 127 | 52 |
| 1986 | Kankkunen, JuhaJuha Kankkunen | 3 | 6 | 118 | 14 |
| 1987 | Lancia Delta HF 4WD | 2 | 5 | 100 | 6 |
| 1988 |  Italia | Biasion, MikiMiki Biasion | Lancia Delta HF 4WD Lancia Delta HF integrale | 5 | 6 | 115 | 29 |
| 1989 | Lancia Delta HF integrale Lancia Delta HF integrale 16v | 5 | 5 | 106 | 41 |
| 1990 |  Espanja | Sainz, CarlosCarlos Sainz | Toyota Celica GT-Four ST165 | 4 | 9 | 140 | 45 |
| 1991 |  Suomi | Juha Kankkunen | Lancia Delta HF integrale 16v | 5 | 7 | 150 | 7 |
| 1992 |  Espanja | Carlos Sainz | Toyota Celica Turbo 4WD | 4 | 8 | 144 | 10 |
| 1993 |  Suomi | Juha Kankkunen | 5 | 7 | 135 | 23 |
| 1994 |  Ranska | Auriol, DidierDidier Auriol | 3 | 6 | 116 | 17 |
| 1995 |  Yhdistynyt kuningaskunta | McRae, ColinColin McRae | Subaru Impreza 555 | 2 | 5 | 90 | 5 |
| 1996 |  Suomi | Mäkinen, TommiTommi Mäkinen | Mitsubishi Lancer Evolution III | 5 | 6 | 123 | 31 |
| 1997 | Mitsubishi Lancer Evolution IV | 4 | 9 | 63 | 1 |
| 1998 | Mitsubishi Lancer Evolution IV Mitsubishi Lancer Evolution V | 5 | 7 | 58 | 2 |
| 1999 | Mitsubishi Lancer Evolution VI | 4 | 7 | 62 | 7 |
| 2000 | Grönholm, MarcusMarcus Grönholm | Peugeot 206 WRC | 4 | 7 | 65 | 5 |
| 2001 |  Yhdistynyt kuningaskunta | Burns, RichardRichard Burns | Subaru Impreza WRC 2001 | 1 | 6 | 44 | 2 |
| 2002 |  Suomi | Marcus Grönholm | Peugeot 206 WRC | 5 | 9 | 77 | 40 |
| 2003 |  Norja | Solberg, PetterPetter Solberg | Subaru Impreza WRC 2003 | 4 | 7 | 72 | 1 |
| 2004 |  Ranska | Loeb, SébastienSébastien Loeb | Citroën Xsara WRC | 6 | 12 | 118 | 36 |
| 2005 | 10 | 13 | 127 | 56 |
| 2006 | 8 | 12 | 112 | 1 |
| 2007 | Citroën C4 WRC | 8 | 13 | 116 | 4 |
| 2008 | 11 | 13 | 122 | 19 |
| 2009 | 7 | 9 | 93 | 1 |
| 2010 | 8 | 13 | 276 | 105 |
| 2011 | Citroën DS3 WRC | 5 | 9 | 222 | 8 |
| 2012 | 9 | 10 | 270 | 57 |
| 2013 | Ogier, SébastienSébastien Ogier | Volkswagen Polo R WRC | 9 | 11 | 290 | 114 |
| 2014 | 8 | 10 | 267 | 49 |
| 2015 | 8 | 10 | 263 | 80 |
| 2016 | 6 | 11 | 268 | 108 |
| 2017 | Ford Fiesta WRC | 2 | 9 | 232 | 24 |
| 2018 | 4 | 6 | 219 | 18 |
| 2019 |  Viro | Tänak, OttOtt Tänak | Toyota Yaris WRC | 6 | 9 | 263 | 36 |
| 2020 |  Ranska | Ogier, SébastienSébastien Ogier | 2 | 5 | 122 | 8 |
| 2021 | 5 | 7 | 230 | 23 |
| 2022 |  Suomi | Rovanperä, KalleKalle Rovanperä | Toyota GR Yaris Rally1 | 6 | 8 | 255 | 50 |
| 2023 | 3 | 8 | 250 | 34 |
| 2024 |  Belgia | Neuville, ThierryThierry Neuville | Hyundai i20 N Rally1 |  |  |  |  |
| 2025 |  Ranska | Ogier, SébastienSébastien Ogier | Toyota GR Yaris Rally1 |  |  |  |  |

## Valmistajien mestaruustaulukko (1973–2025)

| Valmistaja | Maailmanmestaruudet | Kaudet |
| --- | --- | --- |
|  Lancia | 10 | 1974, 1975, 1976, 1983, 1987, 1988, 1989, 1990, 1991, 1992 |
|  Toyota | 9 | 1993, 1994, 1999, 2018, 2021, 2022, 2023, 2024, 2025 |
|  Citroën | 8 | 2003, 2004, 2005, 2008, 2009, 2010, 2011, 2012 |
|  Peugeot | 5 | 1985, 1986, 2000, 2001, 2002 |
|  Volkswagen | 4 | 2013, 2014, 2015, 2016 |
| / Ford | 3 | 1979, 2006, 2007 |
|  Subaru | 1995, 1996, 1997 |
|  Fiat | 1977, 1978, 1980 |
|  Audi | 2 | 1982, 1984 |
|  Hyundai | 2019, 2020 |
|  Alpine-Renault | 1 | 1973 |
|  Talbot | 1981 |
|  Mitsubishi | 1998 |
|  M-Sport (Ford) | 2017 |

## Valmistajien mestarit kausittain

| Vuosi | Mestari | Auto | Voitot | Palkintosijat | Pisteet | Marginaali seuraavaan |
| --- | --- | --- | --- | --- | --- | --- |
| 1973 |  Alpine-Renault | Alpine-Renault A110 | 6 | 15 | 147 | 63 |
| 1974 |  Lancia | Lancia Fulvia HF Lancia Stratos HF | 3 | 6 | 94 | 25 |
| 1975 |  Lancia | Lancia Stratos HF | 4 | 7 | 96 | 35 |
| 1976 |  Lancia | Lancia Stratos HF | 4 | 10 | 112 | 55 |
| 1977 |  Fiat | Fiat 131 Abarth | 5 | 12 | 136 | 4 |
| 1978 |  Fiat | Fiat 131 Abarth | 5 | 12 | 134 | 34 |
| 1979 | / Ford | Ford Escort RS1800 | 5 | 14 | 122 | 14 |
| 1980 |  Fiat | Fiat 131 Abarth | 5 | 12 | 120 | 27 |
| 1981 |  Talbot | Talbot Sunbeam Lotus | 1 | 7 | 117 | 11 |
| 1982 |  Audi | Audi Quattro | 7 | 12 | 116 | 12 |
| 1983 |  Lancia | Lancia Rally 037 | 5 | 14 | 118 | 2 |
| 1984 |  Audi | Audi Quattro A2 Audi Sport Quattro S1 | 7 | 18 | 120 | 12 |
| 1985 |  Peugeot | Peugeot 205 Turbo 16 Peugeot 205 Turbo 16 E2 | 7 | 13 | 142 | 16 |
| 1986 |  Peugeot | Peugeot 205 Turbo 16 E2 | 6 | 12 | 137 | 15 |
| 1987 |  Lancia | Lancia Delta HF 4WD | 9 | 19 | 140 | 58 |
| 1988 |  Lancia | Lancia Delta HF 4WD Lancia Delta HF Integrale | 10 | 23 | 140 | 61 |
| 1989 |  Lancia | Lancia Delta HF Integrale Lancia Delta HF Integrale 16V | 7 | 18 | 137 | 6 |
| 1990 |  Lancia | Lancia Delta HF Integrale 16V | 6 | 16 | 137 | 9 |
| 1991 |  Lancia | Lancia Delta HF Integrale 16V | 6 | 20 | 140 | 24 |
| 1992 |  Lancia | Lancia Delta HF Integrale ”Evo” | 8 | 21 | 140 | 24 |
| 1993 |  Toyota | Toyota Celica GT-Four ST185 | 7 | 17 | 157 | 12 |
| 1994 |  Toyota | Toyota Celica GT-Four ST185 | 5 | 13 | 151 | 11 |
| 1995 |  Subaru | Subaru Impreza 555 | 5 | 11 | 350 | 43 |
| 1996 |  Subaru | Subaru Impreza 555 | 3 | 9 | 401 | 80 |
| 1997 |  Subaru | Subaru Impreza WRC 97 | 8 | 13 | 114 | 24 |
| 1998 |  Mitsubishi | Mitsubishi Lancer Evolution IV Mitsubishi Lancer Evolution V | 7 | 9 | 91 | 6 |
| 1999 |  Toyota | Toyota Corolla WRC | 1 | 15 | 109 | 18 |
| 2000 |  Peugeot | Peugeot 206 WRC | 6 | 13 | 111 | 20 |
| 2001 |  Peugeot | Peugeot 206 WRC | 6 | 16 | 106 | 20 |
| 2002 |  Peugeot | Peugeot 206 WRC | 8 | 21 | 165 | 61 |
| 2003 |  Citroën | Citroën Xsara WRC | 4 | 13 | 160 | 15 |
| 2004 |  Citroën | Citroën Xsara WRC | 7 | 20 | 194 | 51 |
| 2005 |  Citroën | Citroën Xsara WRC | 11 | 20 | 188 | 53 |
| 2006 |  Ford | Ford Focus RS WRC 06 | 8 | 20 | 195 | 29 |
| 2007 |  Ford | Ford Focus RS WRC 06 Ford Focus RS WRC 07 | 8 | 25 | 212 | 29 |
| 2008 |  Citroën | Citroën C4 WRC | 11 | 25 | 191 | 18 |
| 2009 |  Citroën | Citroën C4 WRC | 7 | 19 | 167 | 27 |
| 2010 |  Citroën | Citroën C4 WRC | 10 | 31 | 456 | 119 |
| 2011 |  Citroën | Citroën DS3 WRC | 10 | 18 | 403 | 27 |
| 2012 |  Citroën | Citroën DS3 WRC | 10 | 20 | 453 | 144 |
| 2013 |  Volkswagen | Volkswagen Polo R WRC | 10 | 18 | 425 | 145 |
| 2014 |  Volkswagen | Volkswagen Polo R WRC | 12 | 18 | 447 | 237 |
| 2015 |  Volkswagen | Volkswagen Polo R WRC | 11 | 17 | 413 | 183 |
| 2016 |  Volkswagen | Volkswagen Polo R WRC | 8 | 14 | 377 | 65 |
| 2017 |  M-Sport | Ford Fiesta WRC | 5 | 16 | 428 | 83 |
| 2018 |  Toyota | Toyota Yaris WRC | 5 | 14 | 368 | 27 |
| 2019 |  Hyundai | Hyundai i20 Coupe WRC | 4 | 13 | 380 | 18 |
| 2020 |  Hyundai | Hyundai i20 Coupe WRC | 3 | 11 | 241 | 5 |
| 2021 |  Toyota | Toyota Yaris WRC | 9 | 18 | 522 | 59 |
| 2022 |  Toyota | Toyota GR Yaris Rally1 | 7 | 18 | 525 | 68 |
| 2023 |  Toyota | Toyota GR Yaris Rally1 | 8 | 17 | 548 | 116 |
| 2024 |  Toyota | Toyota GR Yaris Rally1 |  |  |  |  |
| 2025 |  Toyota | Toyota GR Yaris Rally1 |  |  |  |  |

## Mestaruudet kuljettajien maiden mukaan

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Ranska | 19 | 6 | 7 | 32 |
| 2 |  Suomi | 16 | 15 | 18 | 49 |
| 3 |  Italia | 3 | 2 | 1 | 6 |
| 4 |  Iso-Britannia | 2 | 10 | 1 | 13 |
| 5 |  Espanja | 2 | 4 | 7 | 13 |
| 6 |  Ruotsi | 2 | 2 | 2 | 6 |
| 7 |  Saksa | 2 | 1 | 1 | 4 |
| 8 |  Belgia | 1 | 5 | 3 | 9 |
| 9 |  Norja | 1 | 3 | 4 | 8 |
| 10 |  Viro | 1 | 1 | 5 | 7 |
| Yhteensä (10 maata) | 49 | 49 | 49 | 147 |

## Suomalaiset

|  | Kuljettaja | Kilpailut | MM-1 | MM-2 | MM-3 | Pisteet | Voittoja | Palkintosijoja | EK-voitot |
| --- | --- | --- | --- | --- | --- | --- | --- | --- | --- |
| 1. | Juha Kankkunen | 161 | 4 | 1 | 3 | 1 136 | 23 | 75 | 700 |
| 2. | Tommi Mäkinen | 139 | 4 | 0 | 1 | 544 | 24 | 45 | 356 |
| 3. | Marcus Grönholm | 150 | 2 | 2 | 1 | 615 | 30 | 60 | 540 |
| 4. | Kalle Rovanperä | 66 | 2 | 0 | 0 | 749 | 11 | 21 | 169 |
| 5. | Ari Vatanen | 101 | 1 | 0 | 0 | 518 | 10 | 27 | 527 |
| 6. | Hannu Mikkola | 123 | 1 | 3 | 2 | 655 | 18 | 44 | 629 |
| 7. | Timo Salonen | 95 | 1 | 0 | 1 | 524 | 11 | 24 | 256 |
| 8. | Markku Alén | 129 | (1) | 2 | 4 | 840 | 19 | 56 | 774 |
| 9. | Jari-Matti Latvala | 210 | 0 | 3 | 2 | 1679 | 18 | 67 | 539 |
| 10. | Mikko Hirvonen | 163 | 0 | 4 | 2 | 1210 | 15 | 69 | 260 |
| 11. | Henri Toivonen | 40 | 0 | 0 | 0 | 194 | 3 | 9 | 185 |
| 12. | Harri Rovanperä | 111 | 0 | 0 | 0 | 171 | 1 | 15 | 77 |

## Katso myös

* World Rally Championship-2
* World Rally Championship-3
* Junior World Rally Championship

## Lähteet

## Aiheesta muualla

* Rallin maailmanmestaruussarjan virallinen sivusto

NäytäRallin maailmanmestaruussarjan kaudet
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023
* 2024
* 2025
* *2026*